Ο **Λωράν ντε Λα Ιρ** (γαλλικά: Laurent de La Hyre), 1606 - 1656, ήταν Γάλλος ζωγράφος και χαράκτης του 17ου αιώνα. Υπήρξε ένας από τους κύριους εκπροσώπους της γαλλικής ζωγραφικής των δεκαετιών 1630 και 1640, ιδιαίτερα γνωστός για τα ιστορικά του θέματα. Το έργο του εντάσσεται στην τεχνοτροπία του μπαρόκ.

Βιογραφικά στοιχεία
-------------------

*Ο Πάπας Νικόλαος Ε΄ ανακαλύπτει το σώμα του Αγίου Φραγκίσκου της Ασίζης*
Ο Λωράν ντε Λα Ιρ γεννήθηκε στις 27 Φεβρουαρίου 1606 στο Παρίσι σε οικογένεια της εμπορικής αστικής τάξης και έλαβε προσεκτική εκπαίδευση. Επηρεάστηκε πολύ από το έργο των Ιταλών καλλιτεχνών που ήρθαν στο Παρίσι. Υπήρξε μαθητής του Ζωρζ Λαλμάν, ζωγράφος από τη Λωρραίνη που ζούσε στο Παρίσι και εξασκούσε τον ύστερο μανιερισμό, και μελέτησε τα έργα του Πριματίτσο στο ανάκτορο του Φονταινεμπλώ, αλλά δεν επισκέφτηκε ποτέ την Ιταλία. Η σαγηνευτική χρήση του χρώματος και οι κομψές φιγούρες του Λα Ιρ είναι χαρακτηριστικό της πρώιμης περιόδου του. Υπήρξε καινοτόμος καλλιτέχνης που χρησιμοποίησε τις δεξιότητές του απεικονίζοντας μεταξύ άλλων θέματα από την ελληνική μυθολογία, σκηνές από τη Βίβλο και αλληγορίες των Επτά Ελευθέριων Τεχνών. Το έργο του συνδέεται με τη μεταβατική περίοδο πριν από την εισαγωγή του μπαρόκ στη Γαλλία από τον Σιμόν Βουέ. 

Ο πίνακας που απεικονίζει τον Πάπα Νικόλαο Ε΄ να ανοίγει την κρύπτη όπου ανακαλύπτει το όρθιο σώμα του Αγίου Φραγκίσκου της Ασίζης (βρίσκεται στο Λούβρο) δημιουργήθηκε το 1630 για το Τάγμα των Καπουτσίνων. Η βαρύτητα και η σοβαρότητά του φαίνεται να επηρέασαν την επόμενη γενιά Γάλλων ζωγράφων, ιδιαίτερα τον Εστάς Λε Συέρ. Το Λούβρο περιέχει οκτώ άλλα έργα του και πίνακες του Λα Ιρ βρίσκονται στα μουσεία του Στρασβούργου, της Ρουέν και του Λε Μαν.

*Ο Άδωνις νεκρός*
Τα σχέδιά του, πολλά από τα οποία βρίσκονται στο Βρετανικό Μουσείο, είναι εξίσου αξιόλογα με τα έργα ζωγραφικής του.

Το 1648, ο Λα Ιρ συμμετείχε στην ίδρυση της Γαλλικής Βασιλικής Ακαδημίας Ζωγραφικής και Γλυπτικής και εξελέγη ένας από τους δώδεκα Πρεσβύτερους που ήταν υπεύθυνοι για τη λειτουργία της.

Ο καρδινάλιος Ρισελιέ τον κάλεσε στο Παλαί Ρουαγιάλ. Ο καγκελάριος της Γαλλίας Πιέρ Σεγκιέ, ο Ταλμάν ντε Ρεώ και πολλοί άλλοι του ανέθεσαν σημαντικά έργα για τη διακόσμηση των κατοικιών τους. Για το εργοστάσιο των Γκομπλέν σχεδίασε μια σειρά από μεγάλες συνθέσεις. Ζωγράφισε επίσης έναν μεγάλο αριθμό πορτρέτων και το 1654 δημιούργησε ένα έργο για το δημαρχείο του Παρισιού με όλους τους κύριους αξιωματούχους του δήμου. Μεταξύ των μαθητών του ήταν ο Φρανσουά Σωβώ.

Πέθανε στις 28 Δεκεμβρίου 1656. Γιος του ήταν ο Γάλλος μαθηματικός, φυσικός, αστρονόμος και θεωρητικός της αρχιτεκτονικής Φιλίπ ντε Λα Ιρ.

Επιλογή έργων
-------------

* Μυθολογικά θέματα
* Θησέας και Αίθρα*Θησέας και Αίθρα*
* Η Κορνηλία αρνείται το στέμμα του Πτολεμαίου (1646)*Η Κορνηλία αρνείται το στέμμα του Πτολεμαίου* (1646)
* Ο Ηρακλής και η Ομφάλη (1626)*Ο Ηρακλής και η Ομφάλη* (1626)
* Η αρπαγή της Ευρώπης*Η αρπαγή της Ευρώπης*
* Οι Επτά Ελευθέριες Τέχνες
* Η αλληγορία της Μουσικής (1649)*Η αλληγορία της Μουσικής* (1649)
* Η αλληγορία της Αριθμητικής (1650)*Η αλληγορία της Αριθμητικής* (1650)
* Η αλληγορία της Γραμματικής (1650)*Η αλληγορία της Γραμματικής* (1650)
* Η αλληγορία της Αστρονομίας (1649)*Η αλληγορία της Αστρονομίας* (1649)
* Βιβλικά θέματα
* Ο Ιησούς εμφανίζεται στις τρεις Μαρίες*Ο Ιησούς εμφανίζεται στις τρεις Μαρίες*
* Η Θυσία του Αβραάμ*Η Θυσία του Αβραάμ*
* Ο Άγιος Παύλος ναυαγός στη Μάλτα*Ο Άγιος Παύλος ναυαγός στη Μάλτα*
* Η Σολομώντεια λύση*Η Σολομώντεια λύση*

Παραπομπές
----------

1. 1 2  «Laurent de La Hire». (Αγγλικά) *Benezit Dictionary of Artists*. Oxford University Press. 2006. B00103123. ISBN-13 978-0-19-977378-7.
2. 1 2  «Encyclopædia Britannica» (Αγγλικά) biography/Laurent-de-La-Hire. Ανακτήθηκε στις 9  Οκτωβρίου 2017.
3. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 119642687.
4. ↑  «Laurent de La Hire». (Ολλανδικά) *RKDartists*. 47105.
5. ↑  (Ολλανδικά) *RKDartists*. rkd.nl/explore/artists/47105. Ανακτήθηκε στις 19  Ιουνίου 2020.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb119642687. Ανακτήθηκε στις 10  Οκτωβρίου 2015.
7. ↑  *Czech National Authority Database*. xx0218706. Ανακτήθηκε στις 1  Μαρτίου 2022.
8. 1 2  *The Fine Art Archive*. cs.isabart.org/person/160846. Ανακτήθηκε στις 1  Απριλίου 2021.
9. ↑  *Czech National Authority Database*. xx0218706. Ανακτήθηκε στις 18  Δεκεμβρίου 2022.
10. 1 2  (Ολλανδικά) *RKDartists*. rkd.nl/explore/artists/47105. Ανακτήθηκε στις 25  Σεπτεμβρίου 2022.
11. ↑ . «rivagedeboheme.fr/pages/arts/peinture-17e-siecle/laurent-de-la-hyre.html».
12. ↑ . «newadvent.org/The Seven Liberal Arts».
13. ↑ . «en.wikisource.org/wiki/1911\_Encyclopedia\_Britannica/Lahire,\_Laurent\_de».
14. ↑ . «gallica.bnf.fr/Mémoires pour servir à l'histoire de l'Académie royale de peinture et de sculpture depuis 1648 jusqu'en 1664».
15. ↑ . «francearchives.fr/Laurent de La Hyre».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 76324999
* **Europeana**: agent/base/78428
* LCCN: n86138239
* ISNI: 0000 0000 8077 8613
* GND: 122119363
* SUDOC: 02764507X
* BNF: cb119642687 (data)
* ULAN: 500004322
* NKC: xx0218706
* ICCU: UFIV103617
* BNE: XX1036620
* KulturNav: id
* RKD: 47105

 |

 |

Γάλλοι ζωγράφοι